ভারতে বিরোধী দলগুলো খুব কম বিষয়েই একমত হতে পারে - মাস কয়েক আগে নরেন্দ্র মোদি সরকার যখন পাঁচশো ও হাজার রুপির নোট বাতিল করার সিদ্ধান্ত নিয়েছিল, তখনও তার বিরুদ্ধে রাষ্ট্রপতির কাছে পদযাত্রায় সব বিরোধী দল সামিল হয়নি। কিন্তু সম্প্রতি যেভাবে গোরক্ষার নামে দেশের বিভিন্ন প্রান্তে নিরীহ মানুষের ওপর হামলা চলছে, এদিন প্রায় সব বিরোধী দলই একযোগে রাষ্ট্রপতির কাছে গিয়ে তার প্রতিবাদ জানিয়েছে।